CELEX: 32013R1062
Language: fi
Date: 2013-10-30 00:00:00
Title: Komission täytäntöönpanoasetus (EU) N:o 1062/2013, annettu 30 päivänä lokakuuta 2013 , rakennustuotteiden eurooppalaisen teknisen arvioinnin mallista

31.10.2013   
            
            
               FI
            
            
               Euroopan unionin virallinen lehti
            
            
               L 289/42
            
         KOMISSION TÄYTÄNTÖÖNPANOASETUS (EU) N:o 1062/2013,
   annettu 30 päivänä lokakuuta 2013,
   rakennustuotteiden eurooppalaisen teknisen arvioinnin mallista
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon rakennustuotteiden kaupan pitämistä koskevien ehtojen yhdenmukaistamisesta ja neuvoston direktiivin 89/106/ETY kumoamisesta 9 päivänä maaliskuuta 2011 annetun Euroopan parlamentin ja neuvoston asetuksen (EU) N:o 305/2011 (1) ja erityisesti sen 26 artiklan 3 kohdan,
   on kuullut pysyvää rakennusalan komiteaa,
   sekä katsoo seuraavaa:
   
               (1)
            
            
               Eurooppalainen tekninen arviointi on tarpeen, jotta rakennustuotteen valmistaja voisi laatia suoritustasoilmoituksen sellaisesta rakennustuotteesta, joka ei kuulu tai ei kokonaan kuulu yhdenmukaistetun standardin piiriin.
            
         
               (2)
            
            
               Asetuksen (EU) N:o 305/2011 26 artiklan 2 kohdassa vahvistetaan eurooppalaisen teknisen arvioinnin sisältöä koskevat vaatimukset. Koska sovellettavat tuotannon sisäisen laadunvalvonnan periaatteet on vahvistettava asianomaisessa eurooppalaisessa arviointiasiakirjassa, eurooppalaisen teknisen arvioinnin olisi sisällettävä ainoastaan sellaiset tekniset yksityiskohdat, jotka eurooppalaiseen arviointiasiakirjaan sisältyvien periaatteiden mukaan olisi määriteltävä tällä tasolla suoritustason pysyvyyden arviointi- ja varmennusjärjestelmän täytäntöönpanemiseksi.
            
         
               (3)
            
            
               Kyseisen tuotteen teknisen kuvauksen esittäminen olisi määriteltävä riittävän joustavasti eurooppalaisen teknisen arvioinnin mallissa ottaen huomioon rakennustuotteiden laaja valikoima.
            
         
               (4)
            
            
               Riittävä joustavuus olisi sallittava myös, kun tuotteen suoritustaso esitetään eurooppalaisessa teknisessä arvioinnissa, jotta valmistaja voi ilmoittaa sujuvasti ja täsmällisesti tämän suoritustason suoritustasoilmoituksessaan, joka perustuu kyseiseen arviointiin.
            
         
               (5)
            
            
               Tuotetta koskevien luottamuksellisten teknisten tietojen suojaamiseksi valmistajan olisi voitava ilmoittaa teknisestä arvioinnista vastaavalle laitokselle, mitkä tuotekuvauksen osat ovat luottamuksellisia, jolloin niitä ei saa julkistaa yhdessä eurooppalaisen teknisen arvioinnin kanssa. Luottamukselliset tiedot olisi sisällytettävä kyseisten eurooppalaisten teknisten arviointien erillisiin liitteisiin.
            
         
               (6)
            
            
               Tehokkuuden lisäämiseksi sisämarkkinoilla ja koko Euroopan rakennusalan kilpailukyvyn lisäämiseksi eurooppalaiset tekniset arvioinnit olisi voitava antaa niin pian kuin mahdollista niitä pyytäville valmistajille,
            
         ON HYVÄKSYNYT TÄMÄN ASETUKSEN:
   1 artikla
   Eurooppalaisen teknisen arvioinnin malli esitetään liitteessä.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 30 päivänä lokakuuta 2013.
      
         
            Komission puolesta
         
         
            Puheenjohtaja
         
         José Manuel BARROSO
      
   
   
      (1)  EUVL L 88, 4.4.2011, s. 5.
   
      LIITE
      
         EUROOPPALAINEN TEKNINEN ARVIOINTI
      
      N:o … annettu … [päivämäärä]
      
         Yleinen osa
      
      
                  1.
               
               
                  Eurooppalaisen teknisen arvioinnin antava teknisestä arvioinnista vastaava laitos:
                  …
               
            
                  2.
               
               
                  Rakennustuotteen kauppanimi:
                  …
               
            
                  3.
               
               
                  Tuoteryhmä, johon rakennustuote kuuluu:
                  …
               
            
                  4.
               
               
                  Valmistaja:
                  …
               
            
                  5.
               
               
                  Tuotantolaitos/Tuotantolaitokset:
                  …
               
            
                  6.
               
               
                  Tämä eurooppalainen tekninen arviointi sisältää … sivua, mukaan luettuina … liite/liitettä, joka on / jotka ovat erottamaton osa tätä arviointia.
                  Liite/Liitteet … sisältää/sisältävät luottamuksellisia tietoja, eikä sitä/niitä sisällytetä eurooppalaiseen tekniseen arviointiin, kun kyseinen arviointi levitetään julkisesti.
               
            
                  7.
               
               
                  Tämä eurooppalainen tekninen arviointi annetaan asetuksen (EU) N:o 305/2011 mukaisesti perusteella.…
               
            
         Erityiset osat
      
      
                  8.
               
               
                  Tuotteen tekninen kuvaus:
                  …
               
            
                  9.
               
               
                  Eritelmä aiotusta käyttötarkoituksesta / aiotuista käyttötarkoituksista sovellettavan eurooppalaisen arviointiasiakirjan mukaisesti:
                  …
               
            
                  10.
               
               
                  Tuotteen suoritustaso ja viittaukset sen arvioimiseen käytettyihin menetelmiin:
                  …
               
            
                  11.
               
               
                  Suoritustason pysyvyyden arvioinnissa ja varmentamisessa käytetty järjestelmä ja viittaus sen oikeusperustaan:
                  …
               
            
                  12.
               
               
                  Suoritustason pysyvyyden arviointi- ja varmennusjärjestelmän täytäntöönpanemiseksi tarvittavat tekniset yksityiskohdat, jotka annetaan sovellettavassa eurooppalaisessa arviointiasiakirjassa:
                  …
               
            Annettu … …/… 20….
      toimesta…
      Liite/Liitteet